open-index/open-wikipedia-markdown huggingface dataset:
அமில வாயு

**அமில வாயு** *(Acid gas)* என்பது இயற்கை வாயுவின் குறிப்பிடத்தக்க அளவு ஐதரசன் சல்பைடும் (H2S), கார்பனீராக்சைடும் (CO2) அல்லது இதே போன்ற அமில வாயுக்களைக் கொண்ட வேறு எந்த வாயு கலவையையும் குறிக்கும். 

அமில வாயு மற்றும் புளிப்பு வாயு என்ற சொற்கள் பெரும்பாலும் ஒத்த சொற்களாக தவறாக கருதப்படுகின்றன. புளிப்பு வாயு என்பது குறிப்பிடத்தக்க அளவு ஐதரசன்  சல்பைடைக் கொண்டிருக்கும் எந்த வாயுவுமாகும் என்று உறுதியாகக் கூறலாம்.  அமில வாயு என்பது கார்பனீராக்சைடு அல்லது ஐதரசன் சல்பைடு போன்ற குறிப்பிடத்தக்க அளவு அமில வாயுக்களைக் கொண்டிருக்கும் எந்த வாயுவுமாகும்.  எனவே கார்பனீராக்சைடு என்பது  ஓர் அமில வாயு மட்டுமே ஆனால் அது ஒரு புளிப்பு வாயு அல்ல. அமில வாயுவை காடி வளிமம் என்ற பெயராலும் அழைக்கலாம்.

## செயலாக்கம் மற்றும் பாதுகாப்பு

ஐதரசன் சல்பைடு, கார்பனீராக்சைடு போன்ற அமில வாயுக்கள் கொண்ட ஒரு மூல இயற்கை வாயுவைப் பயன்படுத்துவதற்கு முன்பு  இவ்வியற்கை வாயுவில் காணப்படும் அசுத்தங்களை ஏற்றுக்கொள்ளக்கூடிய அளவிற்குக் குறைக்க வேண்டும். இதற்காக பொதுவாக ஓர் அமீன் வாயு சுத்திகரிப்பு செயல்முறை மேற்கொள்ளப்படுகிறது.  அகற்றப்பட்ட ஐதரசன் சல்பைடு பெரும்பாலும் கிளாசு செயன்முறை மூலம் தனிமநிலை கந்தமாக  மாற்றப்படுகிறது அல்லது மாற்றாக ஈர கந்தக அமிலச் செயன்முறை வழியாக கந்தக அமிலமாக மாற்றப்படுகிறது.

மெர்காப்டான்கள், ஐதரசன் சல்பைடு போன்றவற்றை அகற்றும் எண்ணெய் சுத்திகரிப்பு நிலையங்கள், இயற்கை-எரிவாயு பதப்படுத்தும் தொழிற்சாலைகள் இச்செயல்முறையை பொதுவாக இனிப்பு செயல்முறைகள் என்று குறிப்பிடப்படுகின்றன, ஏனெனில் அவை மெர்காப்டான்கள் மற்றும் ஐதரசன் சல்பைடுகளின் புளிப்பு, துர்நாற்றம் இல்லாத தயாரிப்புகளை விளைவிக்கின்றன.

ஐதரசன் சல்பைடு ஒரு நச்சு வாயுவாகும். பல உலோகங்கள் சல்பைடு அழுத்த விரிசலுக்கு உணர்திறன் கொண்டிருப்பதால், புளிப்பு வாயுவை குழாய் வழி செலுத்தவும்   இவ்வாயுவை கையாளப் பயன்படும்  பிற உபகரணங்களையும் இது கட்டுப்படுத்துகிறது.
7% முதல் 10.1% செறிவு உள்ள கார்பன் டை ஆக்சைடு வாயு தலைச்சுற்றல், தலைவலி, காட்சி மற்றும் செவித்திறன் செயலிழப்பு மற்றும் சில நிமிடங்கள் முதல் சில மணி நேரம் வரை மயக்கத்தை ஏற்படுத்துகிறது. 17 சதவீதத்திற்கு அதிகமான செறிவு கொண்ட கார்பனீராக்சைடு ஒரு நிமிடத்திற்கு மேல் வெளிப்படும் போது பெரும் ஆபத்துகள் ஏற்படலாம்.  

## மேற்கோள்கள்


பகுப்பு:எண்ணெய் சுத்திகரிப்பு
பகுப்பு:தொழிற்சாலை வாயுக்கள்
அர்னால்ட் ஆண்டர்சன்

**அர்னால்ட் ஆண்டர்சன்** *(Arnold Anderson)*  என்பவர் அமெரிக்காவைச் சேர்ந்த டசுகரோரா பழங்குடியினரின் ஓர் உறுப்பினராக இருந்தார். இவர் மன்காட்டன் திட்டத்தில் இரசாயன பொறியியலாளராக பணியாற்றினார். அமெரிக்காவிற்கு அணுகுண்டுகளை உருவாக்க உதவினார்.  ஆறு அமெரிக்க இந்திய அறிவியலாளர்களுடன் 1977 ஆம் ஆண்டில் நிறுவப்பட்ட அமெரிக்க இந்திய அறிவியல் மற்றும் பொறியியல் சங்கத்தின் தலைவராகவும், நிறுவன உறுப்பினராகவும் இருந்தார்.  
## மேற்கோள்கள்

பகுப்பு:அமெரிக்க அறிவியலாளர்கள்
பகுப்பு:பொறியியலாளர்கள்
நான்காவது நடுவர்

**நான்காவது நடுவர்** *(Fourth umpire)* பன்னாட்டு துடுப்பாட்ட போட்டிகளில் பயன்படுத்தப்படுகிறார்.) ஆட்டத்திற்கான புதுப் பந்தை எடுத்தல்,  விளையாட்டு மைதானத்தில் பணியிலிருக்கும் நடுவர்களுக்கான பானங்கள் கொண்டு வருதல், ஒளி அளவிகளின் மின்கலன்களை சோதித்தறிதல், உணவு இடைவேளை, பான இடைவேளை நேரங்களில் ஆடுகளத்தின் தன்மையை சோதித்தல் போன்ற பணிகளை இவர் கவனிக்கிறார். ஆடுகளத்தில் பணியிலிருக்கும் மூன்றாவது நடுவருக்கு ஏதேனும் இயலாமை சிக்கல்கள் நேரிட்டால், அவ்வேளைகளில் நான்காவது நடுவர் அவருக்கு பதிலாக களப்பணியில் ஈடுபடுவார்.  

ஐந்துநாள் கால அளவு  துடுப்பாட்ட போட்டிகளுக்கு, நான்காவது நடுவர் அப்போட்டியை நடத்தும் நாட்டின் நிர்வாகக் குழுவால் நியமிக்கப்படுகிறார். பன்னாட்டு ஐ.சி.சி நடுவர்கள் குழுவின் பெயர் பட்டியலிலிருந்து அதே நாட்டைச் சேர்ந்த நடுவர் இதற்காக நியமிக்கப்படுவது வழக்கமாகும்.

## மேற்கோள்கள்

பகுப்பு:துடுப்பாட்டம்
பிரகத்ரத வம்சம்

**பிரகத்ரத வம்சம்** அல்லது **மகாரத வம்சம்** (**Brihadratha** or  **Maharatha**) () பரத கண்டத்தின் வடக்கில் அமைந்த மகத நாட்டை ஆண்ட முதல் வம்சம் ஆகும். பிரகத்ரதன் என்பவர்  இவ்வம்சத்தின் முதல் பேரரசர் ஆவார். மகாபாரதம் மற்றும் புராணங்களின் படி,  மகத மன்னர் உபரிச்சர வசுவின் ஐந்து மகன்களில் மூத்தவர் பிரகத்ரதன் எனும் ஜராசந்தன் ஆவார்.பிரகத்ரதன் எனும் மன்னரின் பெயர் ரிக் வேதம்  (I.36.18, X.49.6) காணப்படுகிறது.. பிரகத்ரத வம்சத்தின் வேறு பெயர் **ரவானி வம்சம்** ஆகும்.  வட மொழியில் பிரகத்ரதன் என்பதற்கு பெரிய தேர்ப்படைத் தலைவர் எனும் **மகாரதன்** என்று பொருளாகும்.

## வாழ்க்கை
பிரகத்ரதன் எனும் ஜராசந்தன், மகதத்தில் தன் அரச வம்சத்தை நிறுவினார். இவ்வம்சத்தின் இறுதி மன்னர் ரிபுன்யஜெயன் ஆவார். கிமு ஆறாம் நூற்றாண்டில் ரிபுன்யஜெயன் தனது அமைச்ச்ரால் கொல்லப்பட்டார். இத்துடன் பிரகத்ரத வம்சம் முடிவுற்றது. 

ஜராசந்தன் குறித்தான செய்திகள் மகாபாரதம் மற்றும் பாகவத புராணத்தில் உள்ளது. கிருஷ்ணரின் தாய்மாமான கம்சனின் மாமனார் ஜராசந்தன் ஆவார். கம்சனை கிருஷ்ணன் கொன்றதால், ஜராசந்தன், கிருஷ்ணனை மதுராவிலிருந்து துவாரகைக்கு விரட்டியடித்தார். பின்னாட்களில் கிருஷ்ணன்  வீமன்க் கொண்டு ஜராசந்தனை மற்போரில் கொல்ல உதவினார். 

சில புராணங்கள் ஜராசந்தனின் இறப்பிற்குப் பிறகு அவரது சகோதரி அம்நா என்பவர் மகத நாட்டை ஆண்டார் எனக்கூறுகிறது. அக்னி புராணத்தின் படி, ஜராசந்தனுக்குப் பிறகு அவரது மகன் சாம்பவன் மகத நாட்டை ஆண்டார் எனக்கூறுகிறது சில புராணங்கள் ஜராசந்தனுக்குப் பிறகு மகத நாட்டை ஆட்சி செய்த சகாதேவன் என்பவர் குருச்சேத்திரப் போரில் பாண்டவர் சார்பாக, கௌரவர்களுக்கு எதிராகப் போராடி மாண்டார் என சில புராணங்கள் கூறுகிறது.

## இதனையும் காண்க
* இந்திய முடியாட்சிகள் பட்டியல்
* ஹரியங்கா வம்சம்

## மேற்கோள்கள்

### ஆதாரம்
* 

பகுப்பு:மகாபாரதத்தில் நாடுகள்
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:இந்திய அரச மரபுகள்
பகுப்பு:ஆசியாவின் முன்னாள் முடியாட்சிகள்
பகுப்பு:பண்டைய இந்தியா
பழுப்புத் தினமூ

**பழுப்புத் தினமூ** (*Rusty tinamou*) என்பது தென் அமெரிக்காவின் வெப்பமண்டல பகுதிகளில், சதுப்பு நிலக் காடுகளில் பொதுவாகக் காணப்படும் ஒரு வகை தென் அமெரிக்க பறவை ஆகும்.

## வகைபிரித்தல்
பழுப்புத் தினமூ ஒரு மோனோடைபிக் இனம். அனைத்து தினமூவும் தினமிடே குடும்பத்தைச் சேர்ந்தவை. மற்ற எலிகளைப் போலல்லாமல், தினமூ பறக்கக்கூடும். பொதுவாக, அவை வலுவான பறவைகள் அல்ல. வரலாற்றுக்கு முந்தைய பறக்கும் பறவைகளிலிருந்து உருவான அனைத்து எலிகளும், மற்றும் பறவைககளும் இந்த பறவைகளின் மிக நெருக்கமான உறவினர்.

## சொல்லிலக்கணம்
* கிரிப்டுரெல்லஸ் * மூன்று இலத்தீன் அல்லது கிரேக்கம் சொற்களிலிருந்து உருவாகிறது.* கிருப்டோஸ் *என்பதன் பொருள் **மூடப்பட்ட** அல்லது * 'மறைக்கப்பட்ட' *என்பதாகும். * ஓரா * என்பதன் பொருள் * 'வால்' *,மற்றும் * எல்லஸ் * என்பதன் பொருள்  * 'குறைவு' *. எனவே, * கிரிப்டுரெல்லஸ் * என்பதற்கு சிறிய மறைக்கப்பட்ட வால் என்று பொருள்.

## வரம்பு மற்றும் வாழ்விடம்
இது வெப்பமண்டல சதுப்புநிலக் காடுகள் மற்றும் தாழ்வான காடுகளில்,500மீ வரை உயரத்தில் காணப்படுகிறது. இந்த இனம் வடகிழக்கு மற்றும் வடமேற்கு பிரேசில், பிரெஞ்சு கயானா மற்றும் தென் அமெரிக்காவின் கிழக்கு பெரூ ஆகியவற்றிற்கு சொந்தமானது.

## விளக்கம்
பழுப்புத் தினமூ பறவையின் நீளம் 27க்கு 29 செ.மீ இல் 1. இதன் தொண்டை மற்றும் வயிறு வெண்மையானது. அதன் பக்கவாட்டுகள் கருப்பு நிறமாக உள்ளன. அதன் கிரீடம் மஞ்சள் நிறத்திலும்-கால்கள் சாம்பல் நிற வண்ணத்திலும் இருக்கும்.

## நடத்தை
மற்ற தென்அமெரிக்க பறவை வகை போலவே, பழுப்புத் தினமூ பறவையும் தரையிலிருந்தோ அல்லது தாழ்வான புதர்களிலிருந்தோ பழத்தை சாப்பிடுகிறது. இவை சிறிய அளவிலான மலர் மொட்டுகள், மென்மையான இலைகள், விதைகள் மற்றும் வேர்களை சாப்பிடுகின்றன. பழுப்புத் தினமூ பறவை 4 வெவ்வேறு பெண் பறவைகளிடமிருந்து வரக்கூடிய முட்டைகளை அடைகாக்கும். பொதுவாக 2-3 வாரங்கள், அதாவது அவை சொந்தமாக பறக்க தயாராக இருக்கும் வரை அவற்றை வளர்க்கும்.

## குறிப்புகள்
* 
* 
* 
* 
*
3-புரோமோபிரிடின்

**3-புரோமோபிரிடின்** *(3-Bromopyridine)* C5H4BrN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். நிறமற்ற நீர்மமான இந்த கரிம ஆலைடு கரிமத்தொகுப்பு வினைகளில் கட்டுறுப்பு தொகுதியாகப் பயன்படுத்தப்படுகிறது. 

எக் வினை, புச்வால்டு-ஆர்விக் இணைப்பு வினை போன்ற அரைல் ஆலைடுகள் ஈடுபடும் பல்வேறு வினைகளில் 3-புரோமோபிரிடின் ஓர் அடிமூலக்கூறாகப் பங்கேற்கிறது.
## தொடர்புடைய சேர்மங்கள்
* 3-குளோரோபிரிடின்
* 2-புரோமோபிரிடின்

## மேற்கோள்கள்

பகுப்பு:பிரிடின்கள்
பகுப்பு:புரோமோ அரீன்கள்
பகுப்பு:கரிம ஆலைடுகள்
உத்தபுரம்

**உத்தபுரம்** (*Uthapuram*) என்பது இந்தியாவின், தமிழ்நாடு மாநிலத்தில், மதுரை மாவட்டத்தில் உள்ள ஒரு கிராமம் ஆகும். இது இருபது ஆண்டுகளாக, கிராமத்திலிருந்த தலித்துகளைப் பிரித்த சுவரால் அறியப்பட்டது.

## புவியியல் மற்றும் புள்ளிவிவரங்கள்
மதுரை மாவட்டத்தில் பேரையூர் வட்டத்தில் உத்தபுரம் அமைந்துள்ளது.  இது மாவட்ட தலைநகர் மதுரையிலிருந்து 41 கிலோமீட்டர் தொலைவில் உள்ளது. 2011 ஆம் ஆண்டு மக்கள் தொகை கணக்கெடுப்பின்படி, இவ்வூரின் மக்கள்தொகையை 5149 ஆகும். இதில் பட்டியலினத்தைச் சேர்ந்தவர்கள் 2172 ஆகும்..  இது உசிலம்பட்டி சட்டமன்றத் தொகுதி மற்றும் தேனி நாடாளுமன்றத் தொகுதியின் கீழ் வருகிறது.

## உத்தபுரம் சுவர்
இந்தக் கிராமத்தில் இரண்டு பெரிய சமூகங்கள் உள்ளன, ஒன்று ஆதிக்க சாதி இந்து வேளாளர் , மற்றொன்று பட்டியலின சாதியான பள்ளர் சமூகம் ஆகும். இந்த சமூகங்களிடையே சாதி வன்முறை அவ்வப்போது நிகழ்ந்தது.  வன்முறை 1948, 1964 மற்றும் 1989 ஆம் ஆண்டுகளில் நடந்தது. 1989 வன்முறைக்குப் பிறகு, ஆதிக்க சாதி கிராமத்திலிருந்த தலித்துகளைப் பிரிக்க 30 மீட்டர் நீள சுவரைக் கட்டினர். சுவர் பின்னர் "தீண்டாமையின் சுவர்" என்று விவரிக்கப்பட்டது. ஆதிக்க சாதியினர் தெருக்களில் தலித்துகள் அனுமதிக்கப்படவில்லை. இதைத் தொடர்ந்து, மார்க்சிஸ்ட் கம்யூனிஸ்ட் கட்சி மற்றும் தலித் அமைப்புகளின் தமிழ்நாடு தீண்டாமை ஒழிப்பு முன்னணி (TNUEF) சுவர் கட்டுவதற்கு எதிர்ப்புத் தெரிவித்தது. சாதி இந்துக்கள் சுவர் தனியார் நிலத்தில் கட்டப்பட்டதாக வாதிட்டனர். மே 2008 இல், மதுரை மாவட்ட நிர்வாகம் சுவரை இடித்து தலித்துகளை கிராமத்திற்குள் அனுமதித்தது. இடிக்கப்பட்ட பின்னர், சமூகங்களிடையே வன்முறை ஏற்பட்டது. ஆதிக்க சாதியினர், கிராமத்தை விட்டு வெளியேறுவோம் என்று மிரட்டினர்.  நிலைமையைக் கட்டுப்படுத்த போலீசார் துப்பாக்கிச் சூடு நடத்தியதில் ஒருவர் இறந்தார்.  இந்த சம்பவம் தொடர்பாக வழக்குகள் பதிவு செய்யப்பட்டன. 2012 ஆம் ஆண்டில், வன்முறையின் போது பாதிக்கப்பட்ட மக்களுக்கு இழப்பீடு வழங்க சென்னை உயர்நீதிமன்றம் உத்தரவிட்டது.

சமூகங்களுக்கு இடையிலான சமாதான உடன்படிக்கையை மாவட்ட நிர்வாகம் துவக்கியது. எனவே, 1989 முதல் தடுத்து வைக்கப்பட்டிருந்த உள்ளூர் முத்தாலம்மன்-மாரியம்மன் கோவிலுக்குள் தலித்துகள் அனுமதிக்கப்பட்டனர்.

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
3-குளோரோபிரிடின்

**3-குளோரோபிரிடின்** *(3-Chloropyridine)*  C5H4ClN  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். நிறமற்ற நீர்மமான இந்த கரிம ஆலைடு கரிமத்தொகுப்பு வினைகளில் கட்டுறுப்பு தொகுதியாகப் பயன்படுத்தப்படுகிறது.
 
எக் வினை, சுசுக்கி வினை, உல்மான் வினை போன்ற பல்வேறு இணைப்பு  வினைகளில் 3-குளோரோபிரிடின் ஓர் அடிமூலக்கூறாகப் பங்கேற்கிறது.
## தொடர்புடைய சேர்மம்
* 3-புரோமோபிரிடின்
## மேற்கோள்கள்

பகுப்பு:குளோரோபிரிடின்கள்
2-புரோமோபிரிடின்

**2-புரோமோபிரிடின்** *(2-Bromopyridine)*  BrC5H4N  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். நிறமற்ற நீர்மமான இந்த கரிம ஆலைடு கரிமத்தொகுப்பு வினைகளில் இடைநிலை வேதிப்பொருளாகப்  பயன்படுத்தப்படுகிறது. 2-அமினோபிரிடினை ஈரசோனியமாக்கல் வினையின் வழியாக புரோமினேற்றம் செய்து 2-புரோமோபிரிடின் தயாரிக்கப்படுகிறது.   
## வினைகள்
பியூட்டைல் இலித்தியத்துடன் 2-புரோமோபிரிடின் வினைபுரிந்து பல்பயன்பாட்டு வினைப்பொருளான 2-இலித்தியோபிரிடினைத் தருகிறது.  
பிரித்தியோன் என்ற கரிம கந்தகச் சேர்மத்தை தயாரிக்கவும் 2-புரோமோபிரிடின் பயன்படுகிறது. பொருத்தமான பெராக்சி அமிலத்தைப் பயன்படுத்தி இருபடிநிலை ஆக்சிசனேற்றம் செய்து தொடர்ந்து தயோல் வேதி வினைக்குழுவை சேர்க்கும் பொருட்டு சோடியம் இருதயோனைட்டு அல்லது சோடியம் சல்பைடுடன் சோடியம் ஐதராக்சைடு சேர்த்து இத்தயாரிப்பு வினை மேற்கொள்ளப்படுகிறது.   
## மேற்கோள்கள்


பகுப்பு:பிரிடின்கள்
பகுப்பு:புரோமோ அரீன்கள்
காமின்சு வினையாக்கி

**காமின்சு வினையாக்கி** *(Comins' reagent)*  என்பது முப்புளோரோமீத்தேன்சல்போனைல் கொடையளிக்கும் ஒரு வேதி வினைக்குழுவாகும். வினைல் முப்புளோரோமீத்தேன்சல்போனேட்டு தயாரிப்பில் இவ்வினையாக்கி பயன்படுத்தப்படுகிறது. தொடர்புடைய கீட்டோன் ஈனோலேட்டு அல்லது ஈரினோலேட்டுகளுடன் காமின்சு வினையாக்கி வினைபுரிவதால் தொகுப்பு வினை நிகழ்ந்து வினைல் முப்புளோரோமீத்தேன்சல்போனேட்டு உருவாகிறது.   

  

1992 ஆம் ஆண்டு முதன்முதலில் தானியல் காமின்சு  இவ்வினையாக்கியைக் கண்டறிந்த காரணத்தால் இது காமின்சு வினையாக்கி என அழைக்கப்படுகிறது. காமின்சு வினையாக்கியைக் கொண்டு தயாரிக்கப்படும் வினைல் முப்புளோரோமீத்தேன்சல்போனேட்டு சுசுக்கி வினையில்  அடிமூலக்கூறாக செயல்படுகிறது. 

## மேலும் காண்க
*பிசு(முப்புளோரோமீத்தேன்சல்போனைல்)அனிலின்
## மேற்கோள்கள்

பகுப்பு:கரிம வேதியியல் வினையாக்கிகள்
பகுப்பு:குளோரோபிரிடின்கள்
பகுப்பு:சல்போனமைடுகள்
பகுப்பு:டிரைபுளோரோமெத்தில் சேர்மங்கள்
பென்சீன்சல்போனைல் குளோரைடு

**பென்சீன்சல்போனைல் குளோரைடு** *(Benzenesulfonyl chloride)* என்பது C6H5SO2Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். நிறமற்ற எண்ணெயான இது கரிமக் கரைப்பான்களில் கரைகிறது. வினைத்திறமிக்க N-H மற்றும் O-H பிணைப்பைக் கொண்டிருக்கும் சேர்மங்களுடன் இது வினைபுரிகிறது. முறையே அமீன்கள் மற்றும் ஆல்ககால்களுடன் சேர்ந்து உருவாகும் சல்போனமைடுகள் மற்றும்  சல்போனேட்டு எசுத்தர்கள் தயாரிப்பில் இச்சேர்மம் பிரதானமாகப் பயன்படுத்தப்படுகிறது. பென்சீன்சல்போனைல் குளோரைடை ஒத்த தொலுயீன்சல்போனைல் குளோரைடு பெரும்பாலும் முன்னுரிமையுடன் தயாரித்துக் கொள்ளப்படுகிறது. ஏனெனில் அறை வெப்பநிலையில் இது திண்மமாகவும் கையாள்வதற்கு எளிமையானதாகவும் உள்ளது.

பென்சீன்சல்போனிக் அமிலத்தை குளோரினேற்றம் செய்து பென்சீன்சல்போனைல் குளோரைடை தயாரிக்கலாம். மாற்றாக இதன் உப்புகளை பாசுபரசு ஆக்சிகுளோரைடுடன்  சேர்த்து அல்லது பென்சீனை குளோரோகந்தக அமிலத்துடன் சேர்த்தும் இதை தயாரிக்கலாம்.  
அமீன்களைக் கண்டறிய உதவும் சோதனையான இன்சுபெர்க் வினையில் பென்சீன்சல்போனைல் குளோரைடும் பங்கவகிக்கிறது.  
## மேற்கோள்கள்

பகுப்பு:கரிம வேதியியல் வினையாக்கிகள்
பகுப்பு:பீனைல் சேர்மங்கள்
பகுப்பு:சல்போனைல் ஆலைடுகள்
இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21

இந்தியத் துடுப்பாட்ட அணி ஆத்திரேலியாவில் 2020 நவம்பர் முதல் சனவரி 2021 வரை நான்கு தேர்வுப் போட்டிகளிலும், மூன்று ஒருநாள் போட்டிகளிலும், மூன்று இருபது20 போட்டிகளில் விளையாடியது. இந்த தொடர்  2019–21 ஐசிசி உலகத் தேர்வுத் துடுப்பாட்ட வாகை தொடக்கத்தின் ஒரு பகுதியாகவும், ஒரு-நாள் தொடர் 2020–23 ஐசிசி உலகக்கிண்ண சூப்பர் லீகின் ஒரு பகுதியாகவும் விளையாடப்பட்டது.

## அணிகள்

## ஒருநாள் தொடர்
### 1வது ஒருநாள்

----
### 2வது ஒருநாள்

----
### 3வது ஒருநாள்

----

## இ20ப தொடர்
### 1-வது இ20ப

----
### 2-வது இ20ப

----

### 3-வது இ20ப

----

## தேர்வுத் தொடர்
### 1-வது தேர்வு

### 2-வது தேர்வு

### 3-வது தேர்வு

### 4-வது தேர்வு

## குறிப்புகள்

## மேற்கோள்கள்

பகுப்பு:2020 இல் விளையாட்டுகள்
பகுப்பு:ஆத்திரேலியாவில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
கோகன் நினைவுப் பள்ளி, கொடைக்கானல்

**கோகன் நினைவுப் பள்ளி** (Cohen Memorial School, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.     

## வரலாறு
கி. பி. 1912-ஆம் ஆண்டு, கோடைக்கானலில் *லாச் எண்டு* என்ற ஓர் இடத்தை, அமெரிக்க லூதரன் சமயத்தைச் சார்ந்தவர்கள் விலைக்கு வாங்கினார்கள். அந்த இடத்தில் கி. பி. 1922-ஆம் ஆண்டு, தங்கள் குழந்தைகள் பயிலுவதற் கென்று ஒரு பள்ளியை நிறுவினார்கள். தங்கள் தந்தையர் நாடான அமெரிக்க நாட்டுக்குக் கல்வி முறையை அப்பள்ளியில் புகுத்தினர். கோடைக்காலத்தில் இங்கு வந்து தங்கியவர்களின் குழந்தைகளுக்சான பருவப்பள்ளி (Season school) யாகவே இது முதலில் துவக்கப்பட்டது. பாச்மேன் என்ற ஆசிரியர் பள்ளிக்காகச் சிறிய ஒரு கட்டிடத்தைக் கட்டினார். பிறகு மாணவர்களுக்குத் தங்குமிடமும், கிருத்துவக் கோவிலும் அமைத்தார். இவ்விரண்டின் கட்டிடக் கலையழகு கோடைக்கானலில் குறிப்பிடத்தக்கது.  பாச்சானன் தொல்லியல் ஆய்வில் ஆர்வமுள்ளவர். பழனி மலைகளில் கி. பி. 1942-ஆம் ஆண்டு அவர் அகழ்ந்தெத்த புதைபொருள்கள் செண்பகனூரிலுள்ள அருங்காட்சியகத்தில் வைக்கப்பட்டுள்ளன. 

## குறிப்புகள்

பகுப்பு:கொடைக்கானல்
பகுப்பு:திண்டுக்கல் மாவட்டத்திலுள்ள தனியார் பள்ளிகள்
பிரசெண்டேசன் மகளிர் உயர் நிலைப்பள்ளி, கொடைக்கானல்

**பிரசெண்டேசன் கான்வெண்ட்** எனப்படும் **பிரசெண்டேசன் மகளிர் உயர் நிலைப்பள்ளி** (Presentation Convent, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.     

## வரலாறு
சென்னைப் பிரசெண்டேசன் திருச்சபையைச் சார்ந்த சேவியர் தாயார் (Rev. Mother Xavier)  1915-ஆம் ஆண்டு கொடைகானலில் ஒரு பள்ளியை நிறுவுவதற்கு ஏற்ற இடத்தைத் தேடினார். கிளென் அருவிக்கு அருகில் அமைந்திருந்த ஒரு மலையுச்சியில் பள்ளியை நிறுவ ஏற்ற இடமாக கண்டார். அதன்படி கி. பி. 1916-ஆம் ஆண்டு ஏப்ரல் திங்களில் பிரசெண்டேசன் திருச்சபையைச் சார்ந்த கன்னியர்கள், 'ஹில் சைட்' என்ற அந்த இடத்தில் 17 மாணவியர்களைக் கொண்டு இப்பள்ளி துவக்கப்பட்டது. 1916-ஆம் ஆண்டு சூன் திங்கள் 16-ஆம் நாள் தற்போதுள்ள பள்ளிக் கட்டிடத்திற்குக் அடிக்கல் நடத்தப்பட்டது. கட்டிட வேலை முடிந்ததும் கி. பி. 1917-ஆம் ஆண்டு பெப்ருவரித் திங்களில், பள்ளி புதிய கட்டிடத்திற்கு மாற்றப்பட்டது. பள்ளியில் ஒரு கிருத்தவக் கோவிலும் அமைக்கப்பட்டது. அக்கோவில் காலையில் வழிபாட்டுக்குரிய இடமாகவும், மாலையில் பள்ளியாகவும் பயன்படுத்தப்பட்டது.  கி. பி. 1916-ஆம் ஆண்டு நடுநிலைப்பள்ளியாகத் துவங்கிய இது கி. பி. 1919-ஆம் ஆண்டு உயர் நிலைப்பள்ளியாக மாறியது. கி. பி. 1920- ஆம் ஆண்டு கோடைக்கானலுக்கு வந்த வெலிங்க்டன் சீமாட்டி, இப்பள்ளிக்கான இரட்டை மாடிக் கட்டிடம் ஒன்றுக்குக் கால்கோள் இட்டார். ஒரு இலட்சம் ரூபாய் செலவில் இக்கட்டிடம் கட்டப்பட்டது. 'கிண்டர் கார்டன்' வகுப்பிலிருந்து, சீனியர் கேம்பிரிட்ஜ் வகுப்பு வரை, இக்கட்டிடத்தில் நடைபெற்றன. 

மாணவிகளுக்கு பள்ளியிறுதி வகுப்புவரை கற்பிக்கபடுவதோடு, டிரினிடி கல்லூரி இசைத் தேர்வுக்கும் பயிற்சி பெறுகின்றனர்.  கோடை நாட்களில் இப்பள்ளியில் நடைபெறும் ஆண்டு விழா குறிப்பிடத்தக்கது.

## குறிப்புகள்

பகுப்பு:கொடைக்கானல்
பகுப்பு:திண்டுக்கல் மாவட்டத்திலுள்ள தனியார் பள்ளிகள்
திரு இருதய கல்லூரி, கொடைக்கானல்

**திரு இருதய கல்லூரி** (*Sacred Heart College*) என்பது தமிழ்நாட்டின் கொடைக்கானலின், சென்பகனூரில் உள்ள ஒரு இறையியல் கல்லூரி ஆகும். இது 1895 இல் துவக்கபட்டது.

## வரலாறு
இக்கல்லூரியில் இந்திய மாணவர்களல்லாமல், இங்கிலாந்து, ஆஸ்திரேலியா, கொலம்பியா, பர்மா முதலிய நாடுகளிலிருந்தும் மாணவர்கள் இங்கு வந்து கல்வி பயின்றனர். இது கொடைக்கானலுக்குச் செல்லும் பாதையில், சென்பகனூரில் அமைந்துள்ளது. இது உரோமன் கத்தோலிக்க திருச்சபை சமயக் கல்லூரியாகும். இக்கல்லூரி துவக்கப்பட்ட காலத்தில் பாதிக்குமேல் பிரெஞ்சு நாட்டு இளைஞர்கள் கல்வி பயின்றனர். பின்னர் உலகப் போர்களினால் வெளிநாட்டிலிருந்து வரும் மாணவர்களின் எண்ணிக்கை குறைந்தது. இக்கல்லூரி கட்டப்பட்டிருக்கும் இடம் கி. பி. 1878-ஆம் ஆண்டிலிருந்து பலதடவை சிறுசிறு பகுதிகளாக வாங்கப்பட்டது. இங்கு விவசாயப் பள்ளியும் தொழிற்பள்ளியும் நிறுவும் நோக்கத்தோடு இவ்விடம் வாங்கப்பட்டது. இங்குப் பயிரிடப்பட்ட சில பயிர்கள் சரியான விளைச்சல் இல்லாத காரணத்தால் விவசாய, தொழில் கல்லூரிகள் நடத்தும் எண்ணம் கைவிடப்பட்டது. பிறகு இப்பொழுது உள்ள சமயக் கல்லூரி துவக்கப்பட்டது.

## கல்வி
இங்கு எட்டாண்டுக்கல்வி எல்லாருக்கும் பயிற்றப்படுகின்றது. முதல் இரண்டாண்டு, சமயவாழ்வில் ஆழ்ந்த பற்றுக் கொள்ளும் வகையில் மாணவர்கள் பயிற்றப்படுகிறார்கள். பிறகு மூன்றாண்டுகள் இலத்தீன், கிரேக்கம் ஆகிய மொழிகளில் அறிவு பெறுகிறார்கள். பல தாய்மொழிகளைப் பேசும் மாணவர்கள் இங்குக் கூடுவதால் பொதுவாக ஆங்கிலமும், இலத்தீனும் பேச்சு மொழியாகவும் கற்பிக்கும் மொழியாகவும் பயன்படுகின்றன. கடைசி மூன்றாண்டுகளும் மெய்யியல் ஆராய்ச்சியிலே கழிகின்றன, கிரேக்க உரோம நாட்டுப் பெரியார்களின்  பழமையான தத்துவங்களும், இந்திய நாட்டுத் தத்துவங்களும், மேலை நாட்டுத் தத்துவங்களும் கற்பிக்கப்படுகின்றன. கல்லூரியில் வரலாறு படித்தவர்கட்கு இங்கு அறிவியலும், அறிவியல் படித்தவர்கட்கு வரலாறும் கற்பிக்கப் படுகின்றன. இவ்வாறு எட்டாண்டுக் கல்வி முற்றுப் பெற்றதும், அம்மாணவர்கள் பூனாவிற்கோ, குர்சியாங்கிற்கோ செல்ல வேண்டும். அங்கு, நான்காண்டுச் சமயக் கல்வியும், பாதிரித் தொழிலுக்கேற்ற ஓராண்டுப் பயிற்சியும்  அளிக்கப்படுகின்றன.

## அருங்காட்சியகம்
சென்பகனூர் அஞ்சல் நிலையத்திற்கு அருகில் இக்கல்லூரியினால் நடத்தப்படும் அருங்காட்சியகம் ஒன்று உள்ளது. இங்கு அகழ்ந்தெடுக்கப்பட்ட புதைபொருள்களும், பழனி மலையிலுள்ள தாவர வகைகளும், விலங்குகளும், பலவகையான பாம்புகளும், பட்டாம்பூச்சிகளும், அந்துப்பூச்சிகளும் பதப்படுத்தப்பட்டு காட்சிக்கு வைக்கப்பட்டுள்ளன. மண்ணில் உள்ள புதைபொருள்களைத் தேடியெடுத்து ஆராய்வதில், இக்கல்லூரிப் பேராசிரியர்கள் பலர் ஊக்கமுள்ளவர்களாக உள்ளனர்.
## மேற்கோள்கள்

பகுப்பு:கொடைக்கானல்
பகுப்பு:திண்டுக்கல் மாவட்டம்
போனிங் தீவு

**போனிங் தீவு** *(Boning Island)* அந்தமான் தீவுகளின் ஒரு தீவாகும். இது இந்திய யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேர் நகருக்கு வடக்கே 67 கி.மீ. (42 மைல்) தொலைவில் இந்த தீவு அமைந்துள்ளது.
## புவியியல்
போர்ட் அன்சன் நகரம், தலக்கைசா தீவு ஆகிய பகுதிகளுக்கு கிழக்கில் அமைந்துள்ள இந்த தீவு மேற்கு பரட்டாங் குழுவுக்குச் சொந்தமானதாகும். 
## நிர்வாகம்
அரசியல் ரீதியாக பரட்டாங்கு  தீவும்  போனிங் தீவும், ரங்கத் தாலுகாவின் ஒரு பகுதியாகும்.
## மேற்கோள்கள்

## புற இணைப்புகள்
* Geological Survey of India
* 

பகுப்பு:அந்தமான் நிக்கோபார் தீவுகளின் தீவுகள்
மேற்கு பரட்டாங்கு குழு

**மேற்கு பரட்டாங்கு குழு** *(West Baratang Group)* அந்தமான் தீவுகளைச் சேர்ந்த ஒரு தீவுக்குழுவாகும்.  இந்திய யூனியன் பிரதேசமான அந்தமான் மற்றும் நிக்கோபார் தீவுகளின் தீவான பரட்டாங்கு தீவுக்கு மேற்கில் அமைந்துள்ளது. 
## நிர்வாகம்
அரசியல் ரீதியாக பரட்டாங்கு  தீவும்  போனிங் தீவும், ரங்கத் தாலுகாவின் ஒரு பகுதியாகும்.  போர்ட் அன்சன் தீவு என்றும் இத்தீவு அழைக்கப்படுவதுண்டு. 
## சுற்றுலா
கிளி தீவு எனப்படும் பேரட்டு தீவு இங்குள்ள ஒரு பிரபலமான சுற்றுலா தலமாகும்.  இது பரட்டாங் படகுத்துறைக்கு அருகில் அமைந்துள்ள சிறிய மக்கள் வசிக்காத தீவாகும். சுற்றுலாப் பயணிகளை கவர்ந்திழுக்கும் நிகழ்வு என்னவென்றால்  இந்த தீவுக்கு ஒவ்வொரு மாலையிலும் யும் ஆயிரக்கணக்கான கிளிகள் வருகின்றன. 
## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
ஜேம்சு தீவு (அந்தமான் நிகோபார் தீவுகள்)

**ஜேம்சு தீவு** (James Island) அந்தமான் தீவுகள் கூட்டத்தில் ஒன்றாகும். இது இந்தியாவின் அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேரிலிருந்து வடக்கே 30 கிலோ மீட்டர் தொலைவில் அமைந்துள்ளது .

## நிலவியல்
நேப்பியர் விரிகுடாத் தீவுகளுக்குச் சொந்தமானது இத்தீவு ஷோல் விரி குடாவின் வடக்கே அமைந்துள்ளது.

## நிர்வாகம்
அரசியல் ரீதியாக, ஜேம்சு தீவு, அண்டை பகுதியான நேப்பியர் விரிகுடா தீவுகளுடன், பெரார்குஞ்ச் வட்டத்தின் ஒரு பகுதியாகும்.

## மேற்கோள்கள்

*  
பகுப்பு:Coordinates on Wikidata
பகுப்பு:அந்தமான் நிக்கோபார் தீவுகளின் தீவுகள்
சமுத்ரிகா கடற்படை கடல்சார் அருங்காட்சியகம்

**சமுத்ரிகா கடற்படை கடல்சார் அருங்காட்சியகம்** *(Samudrika Naval Marine Museum)* இந்தியாவின் போர்ட் பிளேரில் உள்ள அந்தமான் டீல் இல்லத்திற்கு அருகில் அமைந்துள்ளது.  கடல் சூழலின் பல்வேறு அம்சங்களைப் பற்றிய விழிப்புணர்வை ஏற்படுத்தும் வகையில் இந்த அருங்காட்சியகம் வடிவமைக்கப்பட்டுள்ளது.   கடலின் சுற்றுச்சூழல் மற்றும் கடல் வாழ்வைப் பற்றிய விழிப்புணர்வை ஏற்படுத்துவதை நோக்கமாகக் கொண்டு இந்தியக் கடற்படை இந்த அருங்காட்சியகத்தை நடத்துகிறது.  அந்தமான் தீவுகளின் வரலாறு, புவியியல் தகவல்கள், அந்தமான் மக்கள், தொல்பொருள் மற்றும் கடல்சார் வாழ்வு தொடர்பான  வரலாற்றை வழங்கும் ஐந்து பிரிவுகள் அருங்காட்சியகத்தில் இடம்பெற்றுள்ளன.  
அந்தமான் டீல் இல்லத்திற்கு எதிரில் தெலானிபூர், போர்ட் பிளேயர் என்ற முகவரியில் இருக்கும் இந்த அருங்காட்சியகம் கடல் சூழலின் பல்வேறு அம்சங்களைப் பற்றிய விழிப்புணர்வை பார்வையாளர்களிடம் ஏற்படுத்துகிறது. தீவுகளைச் சுற்றியுள்ள கடலின் செல்கள், பவளப்பாறைகள் மற்றும் ஒரு சில வகையான வண்ணமயமான மீன்களின் பரந்த தொகுப்பும் இங்கு உள்ளன. 
## மேற்கோள்கள்

பகுப்பு:இந்தியக் கடற்படை
பகுப்பு:போர்ட் பிளேர்
பகுப்பு:இந்திய அருங்காட்சியகங்கள்
பெய்ஜிங் இயற்கை வரலாற்று அருங்காட்சியகம்

**பெய்ஜிங் இயற்கை வரலாற்று அருங்காட்சியகம்** (Beijing Museum of Natural History)  என்பது சீன மக்கள் குடியர்சின் தலைநகரமான பெய்ஜிங்கில் அமைந்துள்ள முதல் பெரிய அளவிலான இயற்கை வரலாற்று அருங்காட்சியகமாகும். இது சீனாவில் மிகவும் பிரபலமான இயற்கை வரலாற்று அருங்காட்சியகமாகும் .  இது 1951 ஆம் ஆண்டில் **தேசிய வரலாற்று வரலாற்று அருங்காட்சியகமாக** நிறுவப்பட்டது. அதன் பெயர் 1962 இல் பெய்ஜிங் இயற்கை வரலாற்று அருங்காட்சியகமாக மாற்றப்பட்டது.  

அருங்காட்சியகம் மொத்தம் 24,000 சதுர மீட்டர் பரப்பளவைக் கொண்டுள்ளது. அவற்றில் 8,000 சதுர மீட்டர் பரப்பளவில் பொருட்கள் காட்சிக்கு வைக்கப்படுள்ளது.  200,000க்கும் மேற்பட்ட மாதிரிகள் உள்ளன. முக்கிய காட்சி பகுதி தியான் ஜியாபிங் கட்டிடத்தின் சேகரிப்பில் தொல்லுயிரியல், பறவையியல், பாலூட்டிகள் , முதுகெலும்பிலிகள் போன்றவை உள்ளன. மேலும் டைனோசரின் புதைபடிவங்களும், அவற்றின் எலும்புக்கூடுகளின் முக்கிய தொகுப்பும் இதில் அடங்கும். அருங்காட்சியகம் இந்த பகுதிகளில் குறிப்பிடத்தக்க அறிவியல் ஆராய்ச்சியில் ஈடுபடுகிறது. 

## குறிப்புகள்

## வெளி இணைப்புகள்

*Official website
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:Coordinates on Wikidata
பகுப்பு:சீனா
ராம்நாதி

**ராம்நாதி கோயில்** *(Ramnathi)* கோவாவின் பாண்டிவேடிலுள்ள ராம்நாதீமில் அமைந்துள்ளது. கவுட சாரஸ்வத் பிராமணர் (ஜி.எஸ்.பி) சமூகத்தைச் சாா்ந்தவா்கள் மற்றும் வைசியர்கள் இக்கோவிலின் முதன்மை வழிபாட்டாளர்கள் ஆவர்.  மற்ற கோன் பிராமண கோயில்களைப் போலவே, ராம்நாத்தியும் பஞ்சைத்தன்யா முறையை உள்ளடக்கியது. எனவே, இந்த கோவிலில் 5 முக்கிய தெய்வங்கள் உள்ளன. ஸ்ரீராமநாத் முதன்மை தெய்வமாகவும், சாந்தேரி, காமாட்சி, இலட்சுமி நாராயணன், கணபதி, பீட்டல் மற்றும் காலபைரவா் உள்ளிட்ட பிற குடும்ப தெய்வங்களும் உள்ளனர்.
## புராணக் கதை
ஸ்ரீராமநாத் தெய்வம் முதலில் இராமேஸ்வரத்தில் 3000 ஆண்டுகளுக்கு முன்பு இராமனால் நிறுவப்பட்டது. இராமர் சீதையுடன் இலங்கையிலிருந்து திரும்பி வந்தபோது, இ​​ராவணனைக் கொன்றதால், பிராமணனைக் கொன்ற பாவத்தைப் போக்க சிவனை வணங்க  முடிவு செய்தார். எனவே ஒரு சிவலிங்கத்தை நிறுவி இராமர் அதை வணங்கினார். சிவபெருமான் வந்து இராமரை குரு கோரக்ஷ்நாத்துக்கு அனுப்பினார். இங்கு 12 பாந்த்கள் உள்ளன, மேலும் பந்தில் ஒன்று ராமரிடமிருந்து தொடங்கியது. இது ராமநாத் என்று அறியப்பட்டது

## வரலாறு
கோவாவில் உள்ள ராம்நாத்தின் அசல் கோயில், கோவாவின் சால்செட்டில்  லவுட்டோலிமில் அமைந்துள்ளது. ராம்நாதியின் சிலை 16 ஆம் நூற்றாண்டில் அப்போதைய போர்த்துகீசிய அதிகாரிகளால் அதன் அழிவைத் தடுப்பதற்காக தற்போது உள்ள இடத்திற்கு மாற்றப்பட்டது. மே 2011 இல் ராம்நாதி கோயில் 450 ஆண்டுகள் நிறைவடைந்தது.

## தெய்வங்கள்
கோயிலின் பிரதான தெய்வம் ராம்நாத். ராம்நாத் பிரதான தெய்வம் என்பதால், இந்த கோயில் ராம்நாதி என்று அழைக்கப்படுகிறது. ராம்நாத் என்ற பெயர் கடவுளான இராமரின் பெயா். எ.கா. சிவன்.கூடுதலாக, இந்த கோவிலில் ரிவோனாவைச் சேர்ந்த சாந்தேரி (சாந்ததுர்கா) மற்றும் லூடோலிமில் இருந்து காமாட்சி தேவி சிலைகள் உள்ளன. ஸ்ரீ லட்சுமி நாராயண் ஸ்ரீ சித்தநாத் (கணேஷ்), ஸ்ரீபெட்டல் மற்றும் ஸ்ரீகாலபைரவா் ஆகியோரின் சிலை உள்ளது. இது ராம்நாதி பஞ்சைத்தன்யாவினை நிறைவு செய்கிறது.

## குறிப்புகள்

பகுப்பு:கோவாவில் உள்ள கட்டிடங்கள்
செருவதூர் மகாதேவர் கோயில்

**செருவதூர் மகாதேவர் கோவில்***(Cheruvathur Mahadeva Temple)* கேரளாவின் திருச்சூர் மாவட்டத்தில் குன்னங்குளம் என்னும் ஊரில் அமைந்துள்ளது.இக்கோவிலின் முதன்மை தெய்வமான சிவனின் கருவறை கிழக்கு நோக்கி அமைந்துள்ளது.இக்கோவிலின் மூலவர் சிலையைப் பரசுராம முனிவர் நிறுவியதாக நாட்டுப்புறக்கதைகள் கூறுகின்றன. இக்கோவில் கேரளாவில் உள்ள 108 முக்கிய சிவத்தலங்களில் ஒன்றாகும். கேரளாவிலுள்ள பெரும்பாலான  இந்துக் கோவில்களின் தோற்றம் குறித்து பல புராணக்கதைகள் கூறப்படுகின்றன. அவற்றுள் செருவதூர் மகாதேவர் குறித்த மிகவும் பிரபலமான புராணக்கதைகளில் ஒன்று கேரளாவில் பரசுராமரால் நிறுவப்பட்டதாக கூறப்படும் 108 சிவன் கோவில்களில் இதுவும் ஒன்று என்பதாகும். இக்கோவிலின் மகாதேவர் செருவத்தூரப்பன் என்று அழைக்கப்படுகிறார்.கிழக்கு நோக்கி அமைந்துள்ள இக்கோவிலின் கருவறை வட்ட வடிவத்தில் செப்புக்கூரையுடன்  உள்ளது. 

## அமைந்துள்ள இடம்
இக்கோவில் குன்னம்குளம் நகரத்திலிருந்து 1 கி.மீ தூரத்தில் செருவதூரில் அமைந்துள்ளது.

## கோவில் படங்கள்


Kunnamkulam Cheruvathur Mahadeva Temple.jpg|நாலம்பலம் மற்றும் பலிகல்பூரம்
File:Kunnamkulam Cheruvathur Mahadeva Temple Entrance.jpg|கோயில் நுழைவுவாயில்
ചെറുവത്തൂർ മഹാദേവക്ഷേത്രം.jpg|நாலம்பலம் 
Kunnamkulam Cheruvathur Mahadeva Temple Front view.jpg|முகப்புத் தோற்றம்


## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
அபுசிர்

**அபுசிர்** (**Abusir** ( பழைய எகிப்து இராச்சிய காலத்தில் கீழ் எகிப்தில் இருந்த நகரம் ஆகும். இந்நகரம் பண்டைய எகிப்தியக் கடவுள்களான ஒசிரிசுவின் இருப்பிடம் ஆகும். பழைய எகிப்திய இராச்சியத்தை ஆண்ட் ஐந்தாம் வம்சத்தவர்கள் காலத்தில், அபுசிர் நகரத்தின் மேற்கில் இறந்த மன்னர்களின் கல்லறைகள் மற்றும் பிரமிடுகள் எழுப்பப்பட்டது.
19ஆம் நூற்றாண்டில் இறுதியில் அபுசிர் நகரத்தின் தொல்லியல் அகழாய்வில் பழைய எகிப்திய இராச்சிய காலத்திய அபுசிர் பாபிரஸ் காகிதத் துண்டுகள் கண்டுபிடிக்கப்பட்டது.

 

அபுசிர் தொல்லியல் மேட்டில் பழைய எகிப்து இராச்சியத்தை ஆண்ட ஐந்தாம் வம்சத்தவர்களின் 14 பிரமிடுகள் கண்டுபிடிக்கப்பட்டுள்ளது. அவைகளில் பெரும்பாலும் படிகள் பிரமிடுகள் ஆகும்.  

### பெரிய பிரமிடுகள்
* நெபெரிர்கரே கலை பிரமிடு, அபுசிரின் மிக உயர்ந்த பிரமிடு 
* நியுசெரேரே பிரமிடு 
* மன்னர் சகுராவின் பிரமிடு 

### சிறிய பிரமிடுகள்
* முற்றுப்பெறாத நெபரெப்பிரே பிரமிடு 
* இராணி கென்கௌஸ் பிரமிடு 
* முற்றுப்பெறாத மன்னர் செப்சேஸ்கரே பிரமிடு  
* லெப்சியஸ் பிரமிடு  
### [[மஸ்தபா]]க்கள் அல்லது நித்திய வீடுகள்
* பிதாசெப்சசின் மஸ்தபா 
* இளவரசன் நக்தகரேவின் 

### தெற்கு அபுசிர் கல்லறைகள்
* மூன்றாம் வம்ச மன்னர் இட்டியின் கல்லறை
* எகிப்தின் மூன்றாம் வம்ச பூசாரி ஹெடேப்பியின் கல்லறை 
* நான்காம் வம்ச பூசாரி காபேரின் கல்லறை 
*  ஐந்தாம் வம்ச பூசாரி ரகோதேப்பின் கல்லறை 
* ஐந்தாம் வம்ச முடிவின் பூசாரி  பெதேக்தியின் கல்லறை 
* ஆறாம் வம்ச மன்னர் குவார் மற்றும் அவரது மகனின் கல்லறை 
* தேரோட்டியின் குடைவரை கல்லறை

### கோயில்
இரண்டாம் ராமேசஸ் நிறுவிய 500 நீளமுள்ள சுண்ணாம்புக்கல்லால் கட்டிய  கோயில் அபுசிர் நகரத்தில் கண்டெடுக்கப்பட்டது.

## 2011-இல் கொள்ளையடிக்கப்பட்ட களங்கள்
அபுசிர், சக்காரா, தச்சூர் தொல்லியல் களங்களின் நினைவுச்சின்னங்கள், 2011-இல் கிளர்ச்சியாளர்களால் கொள்ளையடிக்கப்பட்டது.மம்மிகள் போன்ற தொல்பொருள் கொள்ளை நிகழ்வுகள் 2013 வரை நடைபெற்றது.

## தட்ப வெப்பம்

## இதனையும் காண்க
* பண்டைய எகிப்திய நகரங்கள்

## மேற்கோள்கள்

 
## வெளி இணைப்புகள்

* Czech Institute of Egyptology: Abúsír, the site
* Egyptian monuments: Abusir Necropolis
* Waseda University Expedition to Abusir South 

பகுப்பு:பண்டைய நகரங்கள்
பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
கோலிபுரூக் தீவு

**கோலிபுரூக் தீவு** *(Colebrooke Island )* அந்தமான் தீவுகளைச் சேர்ந்த ஒரு தீவாகும். இத்தீவு இந்திய யூனியன் பிரதேசமான அந்தமான் மற்றும் நிக்கோபார் தீவுகளின் ஒருபகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேயரிலிருந்து 63 கி.மீ. (39 மைல்) வடக்கில் கோலிபுரூக் தீவு அமைந்துள்ளது. ஆர்க்கிபால்ட் பிளேயருடன் சேர்ந்து இப்பகுதியை ஆய்வு செய்த காரணத்தால் இராபர்ட் ஐடு கோலிபுரூக்கின் பெயர் இத்தீவுக்கு சூட்டப்பட்ட்து. 
## புவியியல்
பரட்டாங்கு தீவுக்கு கிழக்கில் உள்ள கோலிபுரூக் தீவு கிழக்கு பரட்டாங்கு தீவுக்குழுவுக்கு சொந்தமானதாகும். 
## நிர்வாகம்
அரசியல் ரீதியாக கோலிபுரூக்  தீவும்  கிழக்கு பரட்டாங்கு தீவுக்குழுவும் ரங்கத் தாலுகாவின் ஒரு பகுதியாகும். 
## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
இந்து ஷாகி

**இந்து ஷாகி (Hindu Shahi)** அல்லது **காபூல் ஷாகி**  (பொ.ச. 850-1026) என்பது ஒரு இந்து வம்சமாகும். இது காபூல் பள்ளத்தாக்கு (கிழக்கு ஆப்கானித்தான்), காந்தார தேசம் (நவீனகால பாக்கித்தான்), இன்றைய வடமேற்கு இந்தியா ஆகியவற்றில் இந்திய துணைக் கண்டத்தில் இடைக்காலத்திலிருந்தது. இதன் ஆட்சியாளர்களைப் பற்றிய விவரங்கள் வரலாற்றாசிரியர்கள், நாணயங்கள் கல் கல்வெட்டுகள் ஆகியவற்றிலிருந்து ஆராய்ச்சியாளர்களால் சேகரிக்கப்பட்டுள்ளன. ஏனெனில் இவர்களின் வரலாற்றின் ஒருங்கிணைந்த கணக்கு எதுவும் கிடைக்கவில்லை.

## வரலாறு
கலீபா அல்-மமுன் தலைமையிலான அப்பாசியக் கலீபகம் பொ.ச. 815இல் துர்க் ஷாஹி இராச்சியத்தை தோற்கடித்தது. இந்த தோல்விக்குப் பிறகு, துருக்கிய ஷா இசுலாமிற்கு மாற வேண்டியிருந்தது. மேலும் ஆண்டு அடிப்படையில் 1.500.000 திர்ஹாம்களையும், அப்பாசியர்களுக்கு அடிமைகளையும் அளிக்க வேண்டியிருந்தது. இந்த காபூல் ஷாகிகள் தோல்விகளாலும், வருடாந்திர கொடுப்பனவுகள் காரணமாகவும் ஒரு அரசியல் பேரழிவைச் சந்தித்தனர். இறுதியில், பொ.ச. 850-ல் பிரபலமற்ற காபூல் ஷா லகதுர்மன் என்பவரின் நிலை, கல்லர் என்று அழைக்கப்படும் அவரது அமைச்சரால் அகற்றப்பட்டது. இது மற்றொரு காபூல் ஷாகி வம்சத்திற்கு வழிவகுத்தது. இந்த புதிய வம்சத்தை அரேபியர்கள் "இந்து ஷாகி" என்று அழைத்தனர். இந்த ஷாகி இராச்சியம் காபூல் பள்ளத்தாக்கு மற்றும் காந்தாராவைக் தனது பகுதிகளாகக் கொண்டிருந்தது.

870 இல், கல்லர் மன்னர் காபூல் நகரத்தை இழந்தார். உள்ளூர் சபாரித்துகளால் அவர் அங்கிருந்து இடம்பெயர்ந்தார். இது எமிர் யாகூப் பின் லெய்தால் சாபர் என்பவரால் ஆளப்பட்டது. உள்ளூர் சபாரித்துகள் மற்றும் சமானித்துகளின் தொடர்ச்சியான வெற்றிகளின் காரணமாக, அவர் தனது தலைநகரை 870 இல் சிந்துவின் கரையில் அமைந்துள்ள உதபந்தபுரத்திற்கு (வைகுந்தம் அல்லது குந்தம் என்றும் அழைக்கப்பட்டது.) மாற்றினார். இந்தத் தோல்வி குறுகிய காலமே நீட்டித்தது. கி.பி 879 இல் இந்து ஷாகி நகரத்தை மீண்டும் கைப்பற்றியது. இப்பகுதியில் சமானித்துகள் விரிவாக்கம் காரணமாக இந்த வெற்றி குறுகிய காலமே இருந்தது, இது இறுதியில் கி.பி 900 இல் காபூலில் இறுதி ஷாஹி ஆட்சிக்கு வழிவகுத்தது. காந்தாரம் மற்றும் பஞ்சாபின் பிற பகுதிகளில் இந்து ஷாஹி வலுவாக இருந்தது.


படிமம்:AMB Temple in Soon Sakasar Valley by Usman Ghani.JPG|அம்ப் இந்து கோயில் வளாகம், இந்து ஷாகி பேரரசின் ஆட்சியில் கி.பி 7 மற்றும் 9 ஆம் நூற்றாண்டுகளுக்கு இடையே கட்டப்பட்டது. 
படிமம்:Coins of the Shahis 8th century.jpg|இந்து ஷாகிக்களின் நாணயங்கள், பின்னர் மத்திய கிழக்கில் அப்பாசிய நாணயங்களுக்கு ஊக்கமளித்த்ன. 

## மேற்கோள்கள்


பகுப்பு:ஆப்கானித்தானில் இந்து சமயம்
பகுப்பு:இந்துப் பேரரசுகள்
பகுப்பு:ஆப்கானித்தானின் வரலாறு
அன்கோலா

**அன்கோலா** (Ankola) என்பது  இந்தியாவின் கருநாடக மாநிலத்தின் வடகன்னட மாவட்டத்தில் ஒரு நகராட்சியும்,வட்டமுமாகும். இந்த இடத்தின் பெயர் கரையோர மலைப்பகுதியில் வளர்க்கப்பட்ட அன்கோலா என்ற வனப் புதரில் இருந்து உருவானது. மேலும், அலக்கி வொக்கலிகர்களின் ஒரு குலக்குறிச் சின்னமாக வணங்கப்படுகிறது. இந்த நகரம் கார்வாரிலிருந்து 33 கி.மீ தொலைவிலும், பட்கலிலிருந்து 57 கி.மீ தொலைவிலும் அமைந்துள்ளது.
thumb
இது, கோயில்கள், பள்ளிகள், நெல் வயல்கள் மற்றும் மாந்தோப்புகளால் சூழப்பட்ட ஒரு சிறிய நகரமாகும். இது அரபிக் கடலின் கடற்கரையில் அமைந்துள்ளது. மேலும், இயற்கை கடற்கரைகளையும் கொண்டுள்ளது. *காரி இஷாத்* என்று அழைக்கப்படும் மாம்பழத்தின் சொந்த இடமாகவும், அதன் ஏராளமான முந்திரிகளுக்காகவும் இந்நகரம் பிரபலமானது.  நகரத்தில் அமைந்துள்ள சிவு பொம்மு கவுடா நினைவு மருத்துவமனை பக்கவாத நோய்க்கு சிகிச்சையளிப்பதற்கும், அருகிலுள்ள தோடூர் எலும்பு முறிவுக்கும் பெயர் பெற்றது. 

## நிலவியல்
அங்கோலா 14 ° 39′38 ″ N 74 ° 18′17 ″ E இல்  சராசரியாக 17 உயரத்தில் உள்ளது&nbsp;மீட்டர் (55&nbsp;அடி) அமைந்துள்ளது . கங்கவள்ளி ஆறு (பெட்டி என்றும் அழைக்கப்படுகிறது) நகரத்தின் அருகே பாயும் ஒரு முக்கிய நதியாகும்.  கோடைக் காலத்தின் வெப்பநிலை 30 ° C க்கும்  35&nbsp;° C க்கும் இடையில் இருக்கும். குளிர்கால வெப்பநிலை 20 ° C க்கும் 33&nbsp;. ° C க்கும் இடையில் குறைகிறது&nbsp; 

பெலேக்கரி என்பது அருகிலேயே அமைந்துள்ள ஒரு இயற்கை துறைமுகமாகும். இது முக்கியமாக சீனா மற்றும் ஐரோப்பாவிற்கு இரும்பு தாதுவை அனுப்ப பயன்படுகிறது. 

## புள்ளிவிவரங்கள்

2011 மக்கள் தொகைக் கணக்கெடுப்பின்படி,  மொத்த மக்கள் தொகை 21,079 வீடுகளில் 101,549 என, மொத்தம் 309 கிராமங்கள் மற்றும் 20 பஞ்சாயத்துகளில் பரவியுள்ளது. ஆண்கள் 51,398, பெண்கள் 50,151 ஆகும்.  பேரூராட்சியின் மக்கள் தொகை 22,249 ஆகும். இதில் 11,034 ஆண்கள், 11,215 பெண்கள்.

## உப்புச் சத்தியாக்கிரகம்
1930 ஆம் ஆண்டில், மகாத்மா காந்தியின் உப்பு சத்தியாக்கிரகத்தின் வெற்றிக்குப் பிறகு, கர்நாடகா தானும் சொந்தமாக நடத்த முடிவு செய்தது. ஏப்ரல் 13 அன்று, சுமார் 40,000 பேர் முன்னிலையில் எம்.பி. நட்கர்ணி  என்பவர் இங்கு உப்புச் சட்டத்தை மீறினார் .  சத்தியாகிரகம் 45 நாட்கள் முழு அளவில் தொடர்ந்தது. கர்நாடகாவின் மங்களூர், குந்தாபுரா, உடுப்பி, புட்டூர், படுபிட்ரே போன்ற கிட்டத்தட்ட 30 மையங்களில் உப்பு சத்தியாகிரகம் நடத்தப்பட்டது. 

கர்நாடகாவில் தார்வாடு மாவட்டத்தில் உள்ள இரேகேூர் மற்றும் வடகன்னட மாவட்டத்தில் அன்கோலா, சிர்சி மற்றும் சித்தாபுரா ஆகிய நான்கு வட்டங்கள் வரி விலக்கு பிரச்சாரத்தை ஏற்பாடு செய்ய தேர்வு செய்யப்பட்டன. அதிகாரிகளின் அடக்குமுறை நடவடிக்கைகள் இருந்தபோதிலும், பிரச்சாரம் மிகப்பெரிய வெற்றியைப் பெற்றது. 1930-31 காலப்பகுதியில் உப்புச் சத்தியாகிரகத்தில்பங்கேற்றதற்காக 1500 க்கும் மேற்பட்ட ஆர்வலர்கள் கைது செய்யப்பட்டனர். இந்த வரலாற்று நிகழ்வுகளால் அன்கோலா "கர்நாடகாவின் பர்தோலி" என்று அழைக்கப்பட்டது. 

## குறிப்புகள்

## வெளி இணைப்புகள்

பகுப்பு:Coordinates on Wikidata
பகுப்பு:கர்நாடக மாநிலம்
பாக்கித்தானியத் திரைப்படத்துறை

**பாக்கித்தானியத் திரைப்படத்துறை** (Cinema of Pakistan) என்பது பாக்கித்தான்  நாட்டில் இருந்து தயாரிக்கப்பட்டு வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். பாக்கித்தானில் பல திரைப்பட வளாகங்களை கொண்டுள்ளது, அதில் முதன்மையாக அதன் இரண்டு பெரிய நகரங்களான கராச்சி மற்றும் லாகூரில் அமைந்துள்ளது.

பாக்கித்தானியத் திரைப்படத்துறை பாக்கிஸ்தானிய கலாச்சாரத்தில் ஒரு முக்கிய பங்கைக் கொண்டுள்ளது மற்றும் சமீபத்திய ஆண்டுகளில் பல ஆண்டுகளாக வீழ்ச்சியடைந்த பின்னர் மீண்டும் செழிக்கத் தொடங்கியது. இந்த துறை உள்ளநாடு மற்றும்  வெளிநாடுகளில் உள்ள  பாக்கித்தானியர்களின் மிக முக்கிய பொழுதுபோக்கு அம்சமாக உள்ளது. பல திரைப்படத் தொழில்கள் பாக்கித்தானை மையமாகக் கொண்டுள்ளன, அவை பிராந்திய மற்றும் இயற்கையில் முக்கியத்துவம் வாய்ந்தவை. 1948 முதல் பாக்கித்தானில் 10,000 க்கும் மேற்பட்ட உருது மொழித் திரைப்படங்களும், 8000 க்கும் மேற்பட்ட பஞ்சாபி மொழித் திரைப்படங்களும், 6000 பஷ்தூ மொழித் திரைப்படங்களும் மற்றும் 2000 க்கும் மேற்பட்ட சிந்தி மொழித் திரைப்படங்களும் தயாரிக்கப்பட்டுள்ளன.

தற்காலத்தில் புதிய தலைமுறை தயாரிப்பாளர்கள் தரமான கதை களத்துடன் குறும்படங்கள் வாரியாக திரைப்படத்துறையில் காலடி எடுத்து வைக்கின்றனர். மற்றும் புதிய தொழில்நுட்பம் பாக்கித்தானியத் திரைப்படத்துறையை புதிய வழியில் கொண்டு செல்ல முயற்சிக்கின்றது.

## வரலாறு
1930 ஆம் ஆண்டு லாகூர் நகரில் அப்துர் ரஷீத் கர்தார் என்பவர் 'ஹுஸ்ன் கா டாகு' என்ற முதல் திரைப்படத்தை இயக்கினார். 1948 ஆம் இயக்குநர் டவுட் சந்த் என்பவரால் 'தேரி யாத்' என்ற படம் முதன் முதலில் பாக்கித்தான் நாட்டில் தயாரிக்கப்பட்ட திரைப்படம் ஆகும். 1947 மற்றும் 2007 க்கு இடையில் பாக்கித்தானிய திரைப்படத்துறை லாகூரில் அமைந்தது. இந்த லாகூர் நகரம் நாட்டின் மிகப்பெரிய திரைப்படத் துறையான (லாலிவுட்) துறைக்கு சொந்தமானது. இந்த காலகட்டத்தில் பாக்கித்தானியத் திரைப்படங்கள் பெரிய அளவிலான பார்வையாளர்களை ஈர்த்தது மற்றும் வலுவான ஒரு கலாச்சாரத்தின் ஒரு பகுதியாக இருந்தது.

1970 களின் முற்பகுதியில் பாக்கித்தான் திரைப்படத்துறை உலகின் நான்காவது பெரிய திரைப்படங்களைத் தயாரித்தது. இருப்பினும் 1977 மற்றும் 2007 க்கு இடையில் இஸ்லாமியமயமாக்கல், தணிக்கை சட்டங்களை வலுப்படுத்துதல் போன்ற கட்டுப்பாடுகளால் பாகிஸ்தானின் திரைப்படத் துறை வீழ்ச்சியடைந்தது. 1980 கள் மற்றும் 1990 களில் பாக்கித்தானியத் திரைப்படத்துறை பல ஏற்ற தாழ்வுகளைச் சந்தித்தது, இது மாநில நிதி மற்றும் ஊக்கத்தொகைகளை சார்ந்து பிரதிபலித்தது. இந்த காரணமாக 2000 ஆண்டுகளில் லாகூரில் திரைத்துறை வீழ்ச்சியடைந்து, படிப்படியாக பாகிஸ்தான் நடிகர்கள், நடிகைகள் மற்றும் திரைப்படத் தயாரிப்பாளர்கள் லாகூரிலிருந்து கராச்சி நகருக்கு மாற்றப்பட்டனர். 2007 ஆம் ஆண்டு காலப்பகுதியில் சரிந்த பாக்கித்தான் திரைப்படத்துறை மெல்ல மெல்ல மீள ஆரம்பித்தது. அதன் விளைவாக கராச்சி நகரம் பாக்கித்தான் திரைப்படத்துறையின் மையமாக தன்னை உறுதிப்படுத்திக் கொண்டது.

## மேற்கோள்கள்

## வெளிப்புற இணைப்புகள்
*Goth Studio By AajKaTV 
*The Central Film Censor Board of Pakistan – official site
* FILMAZIA – TV Channel showing Lollywood movies
**[https://web.archive.org/web/20180909221405/http://materiaislamica.com/index.php/Lollywood The Entire History of Lollywood Cinema]*
லாலிவுட்

**லாலிவுட்** (Lollywood) என்பது பாக்கித்தானியத் திரைப்படத்துறையில் இருந்து பஞ்சாபி மற்றும் உருது மொழிமொழிகளில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த துறை பாக்கித்தான் நாட்டில் கராச்சி மற்றும் லாகூர் போன்ற நகரங்களை மையாக வைத்து இயங்கி வருகிறது. 1929 ஆம் ஆண்டு முதல் லாகூர் நகரத்தில் பாக்கித்தானியத் திரைப்படத்துறையின் மையமாக இருந்து. இங்கிருந்தே இரு மொழிகளிளான பஞ்சாபி மற்றும் உருது மொழி திரைப்படங்கள் தயாரிக்கப்படுகின்றது.

பாக்கித்தான் நாட்டிலிருந்து டாக்கா நகரம் பிரிக்கப்படாதபோது பாக்கித்தானியத் திரைப்படத்துறை டாக்கா நகரை மையமாக கொண்டு இயங்கி வந்தது. 1971 இல் பங்களாதேஷ் சுதந்திரம் அடைந்த பின்னர் டாக்கா நகரம் பங்களாதேஷ் நாட்டிற்கு சொந்தமானது. அதன் காரணமாக பாக்கித்தானியத் திரைப்படத்துறை லாகூர் நகருக்கு மாற்றப்பட்டது. இருப்பினும் 2007 முதல் கராச்சி நகரில் பெரும்பாலும் உருது மொழித் திரைப்பட தயாரிப்புகள் மூலம் லாகூரை முந்தியுள்ளது. 

லாலிவுட் என்ற வார்த்தை "லாகூர்" மற்றும் "ஹாலிவுட்" என்ற சொற்களை இணைத்து 1989 ஆம் ஆண்டு 'லாலிவுட்' என்று அழைக்கப்பட்டது. இந்த துறை பெரும்பாலும் பஞ்சாபி மொழித் திரைப்படங்களையே தயாரிப்பதில் முக்கிய கவனம் செலுத்துகின்றது. பாக்கித்தான் பஞ்சாபி லாலிவுட் திரைப்படங்கள் 1960 களில் மிகவும் பிரபலமாக இருந்தன, அது லாலிவுட்டின் பொற்காலம் என்று கருதப்பட்டது.

## மேற்கோள்கள்

## வெளிப்புற இணைப்புகள்
* Search Punjabi films @ IMDB.com 

பகுப்பு:பாக்கித்தான் திரைப்படத்துறை
ஆப்கானியத் திரைப்படத்துறை

**ஆப்கானியத் திரைப்படத்துறை** (Cinema of Afghanistan) என்பது ஆப்கானித்தான் நாட்டு திரைப்படத்துறை ஆகும். 20 ஆம் நூற்றாண்டின் தொடக்கத்தில் ஆப்கானிஸ்தானில் திரைப்படத்துறை நுழைந்தது. ஏனெனில் ஆப்கானிஸ்தானின் அரசியல் மாற்றங்கள் பல ஆண்டுகளாக நாட்டின் திரைப்படத்துறையை வளர அனுமதிக்கவில்லை. இருப்பினும் 20 ஆம் நூற்றாண்டு முழுவதும் ஆப்கானிஸ்தானுக்கு உள்ளேயும் வெளியேயும் ஏராளமான பஷ்தூ மற்றும் தாரி மொழித் திரைப்படங்கள் தயாரிக்கப்பட்டுள்ளன. 2001 இல் ஆப்கானியத் திரைப்படத்துறை ஒரு புதிய கட்டத்திற்குள் நுழைந்தது.

## வரலாறு
1901 முதல் 1919 ஆம் ஆண்டு வரை எமிர் ஹபிபுல்லா கான் ஆட்சியில் ஆப்கானிஸ்தானுக்கு திரைப்படத்தை அறிமுகப்படுத்தினார், ஆனால் அரச நீதிமன்றத்தில் மட்டுமே. முதல் ஆப்கானியத் திரைப்படம், "லவ் அண்ட் பிரண்ட் " என்ற திரைப்படம் ஆகும். இது 1946 இல் தயாரிக்கப்பட்டது.

### ஆப்கானிஸ்தான் திரைப்பட அமைப்பு
ஆப்கானிஸ்தான் திரைப்படம் ஆப்கானிஸ்தான் திரைப்பட அமைப்பு என்றும் அழைக்கப்படுகிறது. இது ஆப்கானிஸ்தானின் அரசு நடத்தும் திரைப்பட நிறுவனமாகும். இது 1968 இல் நிறுவப்பட்டது மற்றும் தற்போதைய அமைப்பின் முதல் பெண் தலைவராக சஹ்ரா கரிமி என்பவர் நியமிக்கப்பட்டுள்ளார்.

### பி-திரைப்படம்
ஆப்கானிஸ்தானுக்கு உள்ளேயும் வெளியேயும் தயாரிக்கப்பட்ட ஏராளமான படங்களை பி-திரைப்படங்களாகக் கருதப்படுகின்றன. அவை குறைந்த உற்பத்தித் தரம் மற்றும் குறைந்த பார்வையாளர்களை கொண்டுள்ளது. இந்தவகை திரைப்படங்கள் முக்கியமாக ஆப்கானிய பார்வையாளர்களை இலக்காகக் கொண்டுள்ளன, மேலும் ஆப்கானிஸ்தான் அல்லாத பார்வையாளர்களுக்கோ அல்லது சர்வதேச திரைப்பட விழாக்களிலோ இந்த திரைப்படங்கள் அறியப்படுவதில்லை.

## மேற்கோள்கள்

## வெளிப்புற இணைப்புகள்
*Afghan cinema
*Afghan Cinema - Network for Afghan filmmakers
*
*IMDB: Afghanistan
*Movie Movie - A chronological history of Afghan cinema from 1946 to the present day.
பாம்புப் பண்ணை

வலது|thumb| பாம்பிலிருந்து நச்சு சேகரிப்பு
**பாம்புப் பண்ணை** (snake farm) என்பது பலவிதமான பாம்புகளை ஓரிடத்தில் வளர்த்து இனப்பெருக்கம் செய்யும் இடமாகும். இது பெரும்பாலும் ஆராய்ச்சி நோக்கத்திற்காகவும், பாம்பின் நச்சிற்கு எதிரான நச்சு உருவாக்கப் பாம்பின் நச்சினைச் சேகரிப்பதற்காகவும் தோற்றுவிக்கப்பட்டதாகும். பாம்புப் பண்ணைகள் சுற்றுலாத் தலங்களாக உள்ளன. அமெரிக்கா, தாய்லாந்து மற்றும் சீனாவில் பாம்புப் பண்ணைகள் அதிக அளவில் உள்ளன.

## அமெரிக்காவில்

* விலங்கு உலகம் மற்றும் பாம்புப் பண்ணை - நியூ பிரவுன்ஃபெல்ஸ், டெக்சாஸ்

## சீனாவில்
இடது|thumb| சீன உணவகங்களுக்கு  பாம்புகள் உயிருடன் வழங்கப்படுகின்றன

* ஜிசிகியோ (子思 桥) ஜின்ஷி நகரம், டெக்கிங் கவுண்டி, ஜெஜியாங், ஜெஜியாங்கில் உள்ள கிராமம். இவை "பாம்பு கிராமம்" என்று அழைக்கப்படுகிறது.  ஜிசிகியாவோ சீனாவின் பாம்பு வளர்ப்பின் முதன்மை மையமாகப் புகழ்பெற்ற இடமாகும். இந்த இடத்தில் உள்ளூர் வாசிகள் 1980லிருந்து பாம்புகளை வளர்த்து வருகின்றனர். தற்போது, சிசிகியாவோவில் சுமார் 800 பேர் பாம்பு வளர்க்கும் தொழில் செய்கிறார்கள். இங்கு ஆண்டுக்கு 3 மில்லியன் பாம்புகள் வளர்க்கப்படுகின்றன. உணவகங்களுக்கு நேரடியாகப் பாம்புகள் வழங்கப்படுகின்றன. இவை உலர்ந்த அல்லது எத்தனாலில் பாதுகாக்கப்படுகின்றன. இவை பாரம்பரிய சீன மருந்துகளின் உற்பத்தியாளர்களுக்கு விற்கப்படுகின்றன. பாம்பினுள் உட்செலுத்தப்பட்ட மதுவும் இங்குத் தயாரிக்கப்படுகிறது.  
* டெக்கிங் பாம்புக் கலாச்சார அருங்காட்சியகம் உள்ளூர் சுற்றுலாப் பயணிகளைக் கவரும் விதமாக உருவாக்கப்பட்டுள்ளது. 

## மேலும் காண்க

* ராணி சாவோபா நினைவு நிறுவனம் (தாய்லாந்து)
* சைபீரியன் பாம்பு

## மேற்கோள்கள்

## வெளி இணைப்புகள்

* தாய்லாந்தின் பாங்காக்கில் உள்ள ஒரு பாம்பு பண்ணையிலிருந்து படங்கள்
* விலங்கு உலகம் மற்றும் பாம்புப் பண்ணை 
பகுப்பு:பாம்புகள்
எரிமாந்தியன் காட்டுப்பன்றி

**எரிமாந்தியன்  பன்றி** (*Erymanthian Boar*, கிரேக்கம் : ὁ Ἐρυμάνθιος κάπρος; இலத்தீன் : *Erymanthius aper)*  என்பது கிரேக்கத் தொன்மவியலில் கூறப்படும் ஒரு காட்டுப் பன்றி ஆகும். இது "மயிரடர்ந்த"   "கட்டுக்கடங்காத"  "மிகவும் எடை " கொண்ட "பன்றி"யாகும் .   " மேலும் இதன்  தாடைகளில் நுரையைக் கொண்டது ".இது "எரிமந்தஸின் பரந்த சதுப்பு நிலத்திற்கு" அருகிலுள்ள.   "லம்பீயாவின் க்ளென்சில்" வாழ்ந்தது.   இது  எரிமாந்தஸ் மலையடிவாரத்திலிருந்த நிலங்களில் கிழங்குகளையும், வேர்களையும், விதைகளையும், கொட்டைகளையும் தோண்டித் தின்று வந்ததுடன், கழனிகளையும் பாழாக்கிவந்தது. 

எரக்குலிசின் நான்காவது பணியானது இந்த எரிமந்தியன் பன்றியை உயிருடன் மைசீனாவிலுள்ள யூரிஸ்டீயசிடம் கொண்டுவருவதாகும்.  பன்றியைப் பிடிக்க வந்த, எர்குலிஸ் முதலில் "பன்றியை கூச்சல் போட்டபடி துரத்தினார்"  அதன் மூலம் அதை "ஒரு குறிப்பிட்ட புதரிலிருந்து"   திசைதிருப்பினார். ஒடியோடி "முற்றிலும் சோர்ந்துபோன விலங்கை பனிநிறைந்த ஆழமான குழியில் விழுதாறு செய்தார்."  பின்னர்  "குழியில் அகப்பட்ட",  அதை சங்கிலிகளால் பிணைத்து,  தன் வலையினுள் தள்ளி",  வலையைத் தன் இடது தோள்மீது துக்கிப் போட்டுக் கொண்டு கிளம்பிவிட்டார்,  "காயத்திலிருந்து வழிந்த இரத்தத்தால் முதுகில் கறை படிந்த அவர்" அதை "மைசீனியர்களின் கூட்டத்தின் நுழைவாயிலில்" கீழே எறிந்தார்,  இதனால் தனது நான்காவது பணியை முடித்தார். "மன்னர் [யூரிஸ்டியஸ்] எர்குலிஸ் தன் தோளில் பன்றியை சுமந்து வருதைக் கண்டதும்,  பயந்துபோய்  தனக்காக அமைத்திருந்த பித்தளை அறைக்குள் புகுந்து, கதவைத் தாழிட்டுக் கொண்டார்." 

## குறிப்புகள்

பகுப்பு:எர்க்குலிசின் வேலைகள்
பகுப்பு:தொன்மவியல் பன்றிகள்
ஆஜியஸ்

கிரேக்கத் தொன்மங்களில், **ஆஜியஸ்** (*Augeas* அல்லது **Augeias,** ),  "பிரகாசமான" என்று பொருள்படும் இந்தப் பெயரானது, ஈலிஸின் அரசரும், எபிகாஸ்டின் தந்தையும் ஆவார். கிரேக்க தொன்னங்களில் குறிப்பிடப்படும் வீரர் குழுவான .ஆர்கோனாட்சில் ஆஜியசும் ஒருவர் என்று சிலர் கூறுகின்றனர். இவர் தனது தொழுவத்துக்களுக்காக மிகவும் புகழ்பெற்றவர். இவர் நாட்டில் அதிக எண்ணிக்கையிலான கால்நடைகளை வைத்திருந்தார். மேலும் இந்தக் கால்நடைத் தொழுவமானது  சிறந்த வீரரான  ஹெராக்கிள்ஸ் காலம் வரை சுத்தம் செய்யப்படாமல் இருந்தது.

## குடும்பம்
ஆஜியசின் குடிவழி குறிப்புகள் வேறுபடுகின்றன:  இவர் ஹீலியோஸ் மற்றும் நௌசிதேமின் மகன்  அல்லது எலிஸின் மன்னரான எலியோஸ், நௌசிதேம், அல்லது பொசைடன், அல்லது போர்பாஸ் மற்றும் ஹைர்மினின் மகன் என்று கூறப்பட்டது.  இவருக்கு  எபிகாஸ்ட், பைலஸ், அகமேட் அகஸ்தீனஸ், யூரிடஸ் ஆகிய பிள்ளளைகள் இருந்தனர்.

## தொன்மம்
[வலது|thumb|250x250px| ஆஜியனின் தொழுவத்தை சுத்தம் செய்வதற்காக ஆல்பியஸ் மற்றும் பெனியஸ் நதிகளை திருப்பிவிடும்  [ஹெராக்கிள்ஸ். உரோமன் மொசைக் தரைக் கற்கள், கி.பி 3 ஆம் நூற்றாண்டு.]]
ஹெர்குலசுக்கு வழங்கப்பட்ட ஐந்தாவது வேலையாக ஆஜிசின் தொழுவத்தை ஹெர்குலஸ்    சுத்தம் செய்யவேண்டும் என்பதாகும். ஹெராக்கிள்சுக்கு இந்த வேலையை அளித்த யூரிஸ்டீயஸ் இந்த வேலையானது அவமானகரமானதாகவும் (முந்தைய வேலைகளைப் போல சுவாரசியமற்றதாகவும்) செய்ய சாத்தியமற்றது என்றும் கருதினார். ஏனெனில் இந்தக் கால்நடைகள் தெய்வீகதன்மையால் நோய்கள் அண்டாமல் ஆரோக்கியமானவையாக  (அழியாதவை) இருந்தன. எனவே அவை ஏராளமான சாணத்தை  உற்பத்தி செய்தன. முப்பது ஆண்டுகளாக இந்த தொழுவங்கள் சுத்தம் செய்யப்படவில்லை, 3,000 கால்நடைகள் அங்கு வாழ்ந்தன. இருப்பினும், ஹெராக்கிள்ஸ் ஆல்பியஸ் மற்றும் பெனியஸ் ஆறுகளை திசைமாற்றி பாயவைப்பதன்  மூலமாக தொழுவத்தை சுத்தம்செய்து இப்பணியை முடித்தார்.

ஒரே நாளில் இந்த வேலையை முடிந்தால் ஆஜியஸ் தனது கால்நடைகளில் பத்தில் ஒரு பங்கை அளிப்பதாக ஹெராக்கிள்சுக்கு வாக்குறுதியளித்திருந்தார். ஆனால் பணியை முடித்தபின்பு தான் கொடுத்த வாக்கைக் காப்பாற்ற மறுத்துவிட்டார். பின்னர் இருவருக்கும் ஏற்பட்ட சண்டையில்  ஹெராக்கிள்ஸ்  இவரைக் கொன்றார். ஹெராக்கிள்ஸ் அந்த நாட்டை ஆஜியசின் மகனான பிலியசுக்கு வழங்கினார், அவர் தனது தந்தைக்கு எதிராக ஹெராக்ஸை ஆதரித்ததற்காக நாடுகடத்தப்பட்டிருந்தார்.

ஹெராக்கிள்ஸ் முடித்த இந்த பணியின் வெற்றியை யூரிஸ்டியஸ் தள்ளுபடி செய்தார். ஏனென்றால் விரைந்து செல்லும் ஆற்று நீரே தொழுவத்தை சுத்தம் செய்தது. இதற்கு ஹெராக்கிள்ஸுக்கு ஊதியமும் வழங்கப்பட்டது. எனவே ஹெராக்கிள்ஸுக்கு இன்னும் ஏழு பணிகள் உள்ளன என்று கூறி, யூரிஸ்டீயஸ் பின்னர் இசுடிம்பலீயன் பறவைகளை தோற்கடிக்க  அனுப்பினார்.

## குறிப்புகள்

பகுப்பு:கிரேக்கத் தொன்மவியல்
பகுப்பு:எர்க்குலிசின் வேலைகள்
கல் சவப்பெட்டி

**கல் சவப்பெட்டி**  (**sarcophagus** (plural **sarcophagi** or **sarcophaguses**) இறந்தவர்களின் சடலத்தை பதப்படுத்திய பின்னர்  சுண்ணாம்புக் கல்லாலான சவப்பெட்டியில் வைத்து, சுண்ணாம்புக் கல் பலகை கொண்டு மூடி மண்னின் மேல் அல்லது மண்ணில் புதைப்பது  வழக்கம். இதனால் சடலத்தின் நீர் சத்து சுண்ணாம்புக் கல் உறிஞ்சிவிடுகிறது.  கிரேக்க தாலமி வம்சத்தினர் ஆண்ட பண்டைய எகிப்து நாட்டிலும் மற்றும் உரோமைப் பேரரசிலும் பயன்படுத்தப்பட்ட கல் சவப்பெட்டி மீது கடவுளர் சிற்பங்கள் செதுக்கினர்.   

## இந்தியாவில்
பிரித்தானிய தொல்லியல் அறிஞர் அலெக்சாண்டர் ரியோ140 ஆண்டுகளுக்கு முன்னர் தமிழ்நாட்டின் பல்லாவரம் மலையடிவாரத்தில், 2,000 ஆண்டுகளுக்கு முந்தைய கல் சவப்பெட்டியை கண்டறிந்தார்.  அதே இடத்தில் 2018-ஆம் ஆண்டில் இந்தியத் தொல்லியல் ஆய்வகம் நடத்திய அகழாய்வின் போது தரையிலிருந்து 2 அடி ஆழத்தில் 2,300 முந்ததைய ஒரு கல் சவப்பெட்டி கண்டுபிடிக்கப்பட்டது. 

சுடுமண்ணால் செய்யப்பட்ட இச்சவப் பெட்டி 5.6 நீளமும்,, 1.5 அடி அகலமும் 1.64 அடி ஆழமும் கொண்டது. கல் சவப்பெட்டியை மூட சிவப்பு மட்பாண்ட மூடி கொண்டிருந்தது.  மேலும் இச்சவப்பெட்டிய தாங்குவதற்கு 12 சுடுமண் கால்கள் இருந்தது.

## இதனையும் காண்க
*பண்டைய எகிப்தியர்களின் இறுதிச் சடங்குகள்
* எகிப்திய மம்மியின் வாய் திறப்புச் சடங்கு
* இறந்தோர் நூல்
* உசாப்தி
* கல் வண்டு
* அன்கு
* சென் மோதிரம்
* நார்மெர் கற்பலகை

## மேற்கோள்கள்

## ஆதார நூற்பட்டியல்
* Mont Allen, "Sarcophagus", in *The Oxford Encyclopedia of Ancient Greece and Rome*, edited by Michael Gagarin, vol. 6, p.&nbsp;214–218 (Oxford: Oxford University Press, 2010).
* Robert Manuel Cook, *Clazomenian Sarcophagi* (Mainz: Philipp von Zabern, 1981).
* R. R. R. Smith, *Sculptured for Eternity: Treasures of Hellenistic, Roman, and Byzantine Art from Istanbul Archaeological Museum* (Istanbul: Ertuǧ and Kocabıyık, 2001).
* Paul Zanker and Björn C. Ewald, *Living with Myths: The Imagery of Roman Sarcophagi* (Oxford: Oxford University Press, 2012).

## வெளி இணைப்புகள்

* Egyptian sarcophagi
* sarcophagi in the Istanbul Archaeological Museum

பகுப்பு:தொல்பொருட்கள்
பகுப்பு:எகிப்தியப் பண்பாடு
பகுப்பு:எகிப்திய நாகரிகம்
பகுப்பு:எகிப்தின் தொல்பொருட்கள்
அமரவிளா இராமேசுவரம் மகாதேவர் கோயில்

**அமரவிளா இராமேசுவரம் சிறீ மகாதேவர் கோயில்** (Amaravila Rameswaram Sri Mahadeva Temple) என்பது சிவனுக்கு அமைக்கப்பட்ட ஒரு பழங்கால இந்துக் கோயில் ஆகும். இது இந்தியாவின் கேரள மாநிலத்தில் திருவனந்தபுரம் மாவட்டத்தில் உள்ள நெய்யாற்றிங்கரை வட்டத்தின் அமரவிளாவில் நெய்யாறு கரையில் அமைந்துள்ளது. கோயிலின் பிரதான தெய்வம் மேற்கு நோக்கி இராமேசுவரத்தை எதிர்கொள்ளும் வகையில் அமைந்துள்ளது. இந்தக் கோயில் கேரளாவின் 108 சிவ ஆலயங்களில் ஒன்றாகும். இந்தக் கோயில் பரசுராமரால் நிறுவப்பட்டுள்ளது என்று நம்பப்படுகிறது. அமரவிளா கிராமத்தில் உள்ள நெய்யாற்றிங்கரை நகரத்திலிருந்து 6 கி.மீ தூரத்தில் இந்த கோயில் அமைந்துள்ளது. 108 சிவாலய தளத்தில் உள்ள இரண்டு இராமேசுவரம் கோயில்களில் இதுவும் ஒன்றாகும். கொல்லம் இராமேசுவரம் மகாதேவர் கோயில் இரண்டாவது இராமேசுவரம் கோயில். இந்த கோயில் கொல்லம் நகரில் அமைந்துள்ளது.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பகுப்பு:108 சிவன் கோயில்கள்